Temeljem članka 2. Pravilnika o financijskom izvještavanju u proračunskom računovodstvu (Narodne novine br. 37/22.), članaka 71. i 82. Pravilnika o proračunskom računovodstvu i Računskom planu (Narodne novine br. 124/14., 115/15., 87/16., 3/18, 126/19. i 108/20.) i članka 26. Statuta, Školski odbor OŠ Mihaela Šiloboda na \_\_. sjednici održanoj ­­­\_\_.05.2022. godine donosi

**ODLUKU O RASPODJELI REZULTATA**

**ZA 2021. GODINU**

**Članak 1.**

Ovom Odlukom utvrđuje se financijski rezultat Osnovne škole Mihaela Šiloboda ostvaren na 31.12.2021. godine u iznosu od 49.105,52 kn, koji se sastoji od:

* viška prihoda poslovanja u iznosu od 1.188.368,88 kn,
* manjka prihoda od nefinancijske imovine u iznosu od 1.139.263,36 kn.

**Članak 2.**

Prema izvorima financiranja, financijski rezultat sastoji se od:

* namjenskih viškova vlastitih prihoda, prihoda po posebnim namjenama i prihoda od pomoći u ukupnom iznosu od 82.898,50 kn,
* manjka koji se odnosi na nepodmirene obveze iz izvora financiranja Grada Samobora u ukupnom iznosu od 33.792,98 kn,

što ukupno iznosi 49.105,52 kn.

**Članak 3.**

Za iznos od 1.139.263,36 kn umanjuje se manjak prihoda od nefinancijske imovine, uz istodobno umanjenje viška prihoda poslovanja, nakon čega se financijski rezultat sastoji od viška prihoda poslovanja u iznosu od 49.105,52 kn.

**Članak 4.**

Manjak prihoda iz članka 2. ove Odluke u iznosu od 33.792,98 kn koji se odnosi na nepodmirene obveze iz izvora financiranja Grada Samobora pokriven je ostvarenjem prihoda od nadležnog proračuna tijekom 2022. godine (podmirenjem obveza prema dobavljačima od strane Grada Samobora).

**Članak 5.**

Struktura namjenskih viškova iz članka 2. ove Odluke je kako slijedi:

* višak vlastitih prihoda u iznosu od 9.310,66 kn,
* višak prihoda po posebnim namjenama u ukupnom iznosu od 17.431,54 kn, i
* višak prihoda od pomoći u ukupnom iznosu od 56.156,30 kn.

Viškovi namjenskih prihoda u ukupnom iznosu od 82.898,50 kn rasporedit će se izmjenama i dopunama financijskog plana za 2022. godinu, kako slijedi:

(1) višak vlastitih prihoda u iznosu od 9.310,66 kn utrošit će se za nabavu informatičke opreme i namještaja u iznosu od 7.810,66 kn te 1.500 kn za razliku osnovice bruto plaće i prijevoza za pripravnika kod zadnje isplate plaće za svibanj 2022.,

(2) višak prihoda po posebnim namjenama u iznosu od 17.431,54 kn utrošit će se na rashode za namirnice za školsku prehranu,

(3) višak prihoda od pomoći u iznosu od 56.156,30 utrošit će se rashode za zaposlene za pripravnika, sukladno predviđenoj namjeni.

**Članak 6.**

Ova odluka stupa na snagu danom donošenja.

KLASA: *400-02/21-01/01*

URBROJ: *238/27-13-21-2*

Sv. Martin pod Okićem, \_\_.05.2022.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tajana Petrina